กรณีศึกษา ขายอสังหาฯ ไม่จำเป็นต้องน่าเบื่อ ด้วยการสื่อสารที่เข้าใจง่าย แต่ทรงพลัง
เราอยู่ในยุคที่มีความเสี่ยงและความไม่แน่นอนเกิดขึ้นรอบด้าน ส่งผลให้หลายคนใช้จ่ายอย่างระมัดระวังมากขึ้น แต่ถึงจะเป็นเช่นนั้น หลาย ๆ คนก็คงไม่ทิ้งความฝันที่ต้องการจะมี “คอนโดฯ และบ้าน” เป็นของตัวเอง   ซึ่งถ้าให้นึกถึงแบรนด์คอนโดฯ ติดทำเลรถไฟฟ้า หนึ่งในชื่อที่ทุกคนนึกถึงเป็นชื่อแรก ๆ นั่นก็คือ อนันดาฯ  แล้วโครงการของแบรนด์อนันดาฯ มีความน่าสนใจอย่างไร ?
18 มี.ค. 2565

กรณีศึกษา ขายอสังหาฯ ไม่จำเป็นต้องน่าเบื่อ ด้วยการสื่อสารที่เข้าใจง่าย แต่ทรงพลัง
Ananda x ลงทุนแมน
เราอยู่ในยุคที่มีความเสี่ยงและความไม่แน่นอนเกิดขึ้นรอบด้าน ส่งผลให้หลายคนใช้จ่ายอย่างระมัดระวังมากขึ้น แต่ถึงจะเป็นเช่นนั้น หลาย ๆ คนก็คงไม่ทิ้งความฝันที่ต้องการจะมี “คอนโดฯ และบ้าน” เป็นของตัวเอง
ซึ่งถ้าให้นึกถึงแบรนด์คอนโดฯ ติดทำเลรถไฟฟ้า หนึ่งในชื่อที่ทุกคนนึกถึงเป็นชื่อแรก ๆ นั่นก็คือ อนันดาฯ
แล้วโครงการของแบรนด์อนันดาฯ มีความน่าสนใจอย่างไร ?
ลงทุนแมนจะเล่าให้ฟัง
ทุกโครงการของอนันดาฯ ถูกสร้างขึ้นด้วยความเชื่อที่ว่า ต้องการสร้างที่อยู่อาศัยเพื่อสนับสนุนให้คนเมือง “ออกไปใช้ชีวิต”
เพราะอนันดาฯ เข้าใจว่าคนรุ่นใหม่ ให้ความสำคัญกับ Work-Life Harmony แนวคิดที่ทำให้เรื่องงานและการใช้ชีวิต สามารถผสมผสานกันได้อย่างลงตัว
นี่จึงเป็นที่มาของ “คอนโดฯ ติดรถไฟฟ้า” ที่ช่วยให้คนเมืองประหยัดเวลาในการเดินทาง ไปทำกิจกรรมอื่น ๆ ที่ตัวเองสนใจ หรือเปลี่ยนบรรยากาศการทำงาน ให้เกิดความคิดสร้างสรรค์ได้ในช่วงที่ Work From Home
ซึ่งนอกจากโครงการคอนโดฯ ติดรถไฟฟ้าแล้ว ก็ยังมี บ้านและทาวน์โฮมพร้อมอยู่ หลากหลายทำเล ครอบคลุมความต้องการของกลุ่มนักศึกษา, วัยทำงานตอนต้น ไปจนถึงกลุ่มครอบครัวใหญ่ ที่ต้องการพื้นที่การใช้ชีวิตในทำเลเมืองมากขึ้น
สิ่งที่น่าสนใจคือ ข้อมูลเชิงลึกของลูกค้าทุกข้อมูล มีผลต่อการคิดโปรโมชันต่าง ๆ ของอนันดาฯ
อนันดาฯ ให้ความสำคัญกับข้อมูลของลูกค้า (Customer Data) อย่างมาก 
จึงตัดสินใจลงทุนเครื่องมือช่วยเก็บข้อมูล และวิเคราะห์พฤติกรรมของลูกค้า ให้มีความแม่นยำมากยิ่งขึ้น 
เพื่อให้อนันดาฯ ได้รู้จักและเข้าใจ ความต้องการของลูกค้าทุกคน
ซึ่งความต้องการของลูกค้าอนันดาฯ แบ่งได้เป็น 2 กลุ่มหลัก คือ
1. ลูกค้ากลุ่มพรีเมียม เช่น นักลงทุน ที่ต้องการดอกเบี้ยที่ต่ำ 
อนันดาฯ จึงจับมือกับธนาคารกรุงศรีอยุธยา โดยให้สินเชื่อบ้าน ด้วยดอกเบี้ยคงที่ 3 ปีแรก 1.69%
2. ลูกค้ากลุ่มมนุษย์เงินเดือน เช่น ผู้ที่กำลังเริ่มต้นทำงาน ต้องการออกมาใช้ชีวิตของตัวเอง รายได้ยังไม่มาก แต่มีค่าใช้จ่ายเยอะ 
โดยอนันดาฯ จึงให้เลือกผ่อนล้านละ 1,000 บาทต่อเดือน นานสูงสุด 2 ปี หรือเลือกไม่ต้องผ่อนนาน 2 ปี แค่เพียงลูกค้ามีเครดิตที่ดี
อย่างไรก็ตาม หัวใจของการสร้างที่อยู่อาศัย 
นอกเหนือจากเรื่องทำเล และฟังก์ชันการใช้งานภายในที่อยู่อาศัยแล้ว 
“โปรโมชันที่ตอบโจทย์” ก็ถือเป็นกลยุทธ์ที่ขาดไม่ได้ สำหรับโครงการพร้อมอยู่เช่นกัน
หลังจากนำข้อมูลหลังบ้านมาวิเคราะห์ ก็ทำให้รู้ว่า ลูกค้าที่เข้ามาเยี่ยมชมโครงการของอนันดาฯ 
มีเหตุผลหลัก ๆ ในการตัดสินใจซื้อโครงการ คือ ต้องการมีที่อยู่อาศัย แต่ก็ไม่อยากมีภาระที่หนักเกินไปในช่วงเวลาที่ยากลำบากนี้
อนันดาฯ จึงออกโปรโมชันแคมเปญ “มาตรการอนันดา 2565 ง้าย ง่ายยย” 
ซึ่งเป็นแถลงการณ์มาตรการช่วยเหลืออย่างเร่งด่วน เพื่อให้คนที่อยากมีคอนโดฯ บ้าน และทาวน์โฮมในฝัน ได้เป็นเจ้าของได้โดยง่าย พร้อมเป็นการกระตุ้นเศรษฐกิจของคนเมืองไปในตัว
ความพิเศษของแคมเปญนี้ คือการยืมตัว CEO ของอนันดาฯ เข้ามาเพิ่มความน่ารัก ขี้เล่น เป็นกันเอง ให้กับแคมเปญ รวมถึงสื่อสารอย่างตรงไปตรงมา ครบ และดูไม่ยัดเยียดจนเกินไป
โดยคุณชานนท์ เรืองกฤตยา ประธานเจ้าหน้าที่บริหาร บมจ.อนันดา ดีเวลลอปเม้นท์ ถูกยืมตัวมาเป็น พรีเซนเตอร์จำเป็น ในการออกมายืนยันมาตรการช่วยเหลือลูกค้าในครั้งนี้
หลังจากแคมเปญได้เปิดตัวไป ก็ได้รับความสนใจบนโซเชียลมีเดียอย่างมาก และตื่นเต้นกับโปรโมชันมาตรการฯ นี้
โดยส่วนใหญ่อยากให้ขยายระยะเวลาโปรโมชันจนถึงสิ้นปี 
ซึ่งเหตุผลก็อาจจะมาจากต้องการเวลา ในการเตรียมพร้อมในเรื่องการเงินของตัวเอง
จากผลลัพธ์ก็แสดงให้เห็นว่า แคมเปญนี้ ตอบโจทย์กลุ่มลูกค้าที่กำลังมองหาคอนโดฯ และบ้านพร้อมอยู่ได้เป็นอย่างดี
ภายใต้สถานการณ์รอบตัวที่เต็มไปด้วยความตึงเครียด 
ความกล้าที่จะหลุดออกจากกรอบเดิม ๆ ของอนันดาฯ ก็เป็นสิ่งที่น่าสนใจทีเดียว
เพราะอย่าลืมว่า การเป็นแบรนด์อสังหาฯ ไม่จำเป็นที่จะต้องน่าเบื่อ 
เช่น การจัดโปรโมชันด้วยการ ลด แลก แจก แถม 
แต่เราสามารถใส่ความคิดสร้างสรรค์ และลูกเล่นใหม่ ๆ เพิ่มเติมเข้าไปได้เรื่อย ๆ
เช่นเดียวกับ โปรโมชันแคมเปญของอนันดาฯ ที่เกิดจากการวิเคราะห์ความต้องการของลูกค้าที่เข้ามาเยี่ยมชมโครงการ แล้วนำมาพัฒนาต่อยอดเป็นงานครีเอทิฟ ที่ทำให้โปรโมชันที่อยู่อาศัย ไม่น่าเบื่ออีกต่อไป
ที่น่าสนใจก็คือ วิธีคิดของแคมเปญ “มาตรการอนันดา 2656 ง้าย ง่ายยย” ใช้ภาษาในการสื่อสาร ที่เข้าใจง่ายแต่ทรงพลังด้วย Powerful Word ซึ่งการเลือกใช้คำได้ถูกที่ ถูกเวลา ถูกจังหวะ ก็จะทำให้คอนเทนต์ก็มีคุณภาพและเข้าถึงคนดูได้ เห็นได้จากผลตอบรับในการเปิดตัวแคมเปญครั้งแรก
จากกรณีศึกษานี้ ชี้ให้เห็นว่า ในทุกวิกฤติ ย่อมมีโอกาสเสมอ และอนันดาฯ ก็มีวิธีคิด ที่เข้าใจคนเมืองรุ่นใหม่ได้จริง ๆ..
อ่านรายละเอียดเพิ่มเติม และลงทะเบียนรับมาตรการได้ที่